Si Funi mi ihedder akkagi, yelli tawwurt, yekcem ɣer tḥanut-is igelleb-d akin Rebbi n yikerṭunen-nni ɣer lqaɛa. Iḥetteb-iten a sidi welbaba: « Yiwen, sin, tlata, rebɣa, xemsa, setta, sebɛa, tmanya, tessa, ɛecra, ḥdac, tnac. ». Yenna-as : « Yak tnac n yikerṭunen i ssuffɣeɣ ɣer berra ssbeḥ-agi. Tura, ad birifyiɣ kullec. ». Yebda yesfirfuc s daxel n yikerṭunen-nni-ines, yeqqar-as : « Dagi tenza tqendurt. Dagi ulac ayen yenzan. Dagi... Nzant rebɛa n lmitrat seg lekttan-agi, aberqaqac-agi... Dagi ulac acu yenzan. Dagi ... Dagi ...Iiih. A-t-a wanda xussent snat n tqendyar, dagi! Dagi... Dagi, ixuṣṣ lḥeq n userwal, sijist. Bla Rebbi-s ar d netta !. ».